Standaard Skriefwieze

De Standaard Skriefwieze is ene nedderlandsch-neddersassiske Schriewwiese för dat Twentsk Plat, de  Goaitsen van der Vliet uutfunnen het.

 Historie 
De Standaard Skriefwieze het de Schriewriägels van dat moderne Standardnedderlandsch un de eerste Schriewwiese van’n Kreenk vuur Tweantse Sproake (KTS) uut 1982 äs Grundlaoge. Se is allgemeen en biaten phonoloogsker äs de KTS-Schriewwiese. So kann de Standaard Skriefwieze relativ exakt lüttke Unnerschede in de Uutspraoke in verscheden Dörpsdialekte weddergiawen.

 Schriewriägels 
Anners äs in de hüdige KTS-Schriewwiese schriwt de Standaard Skriefwieze de Uutgänge van Verben vull uut, so wearken en lopen statts wearkn en loopn.

Daorto bruukt de Standaard Skriefwieze blaut wenige Apstrophe. De afsliäpen Artikels so äs ’n (< een) un ’t (< dat/het) wärrt äs n un t schriawen. Tohauptuogen Wöör kriegt man een Apostrooph, so äs kö’w (< küönt wi) un goa’j (< gao(t) ji).

 Bruuk 
In allens, wat Van der Vliet in sienen Verlag De Oare útjouwerij up Twentsk ruutgivt, bruukt he de Standaard Skriefwieze. 

Bekannte Schriewers, de in Standaard Skriefwieze schreven oder schrivt, sind Willem Wilmink, Gerrit Klaassen, Gerrit Lansink, Frank Löwik, Theo Vossebeld un Bennie Sieverink. 

Daarto bruukt Van der Vliet sien Dialexicon (een digitaol niaderländsk-twentsk Wöörbook), un dat twentske Literatuurblad De Nieje Tied de Standaard Skriefwieze.

 Kiek auk bi 

 Plattdüütske Orthografie

 Footnoten 

Kategorie:Twentsch
Kategorie:Rechtschrieven